ddrg/super_eurlex huggingface dataset:
Oficiālais Vēstnesis L 060 , 01/03/1997 Lpp. 0063 - 0063



Komisijas lēmums (1997. gada 12. februāris), ar ko definē režīmu kopieguldījumu uzņēmumu (KIU) ieņēmumiem, lai īstenotu Padomes Direktīvu 89/130/EEK, Euratom par to, kā saskaņot nacionālā kopprodukta noteikšanu pēc tirgus cenām (Dokuments attiecas uz EEZ) (97/157/EEK, Euratom) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes Direktīvu 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [1], tā kā, lai noteiktu nacionālo kopproduktu pēc tirgus cenām (NKP tc), ievērojot Direktīvas 89/130/EEK, Euratom 1. pantu, kas, pamatojoties uz 8. panta 1. punktu Padomes Regulā (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā [2], ir piemērojams, kamēr paliek spēkā Lēmums 94/728/EK, Euratom [3], jānoskaidro režīms kopieguldījumu uzņēmumu (KIU) ieņēmumiem saskaņā ar spēkā esošo Eiropas integrēto tautsaimniecības pārskatu sistēmu (EKS); tā kā EKS otrais izdevums neietver precīzus noteikumus, kā iegrāmatot KIU ieņēmumus, konkrēti, nesadalītos ieņēmumus; tā kā šā iemesla dēļ EKS otrā izdevuma noteikumi jāinterpretē saskaņā ar šiem pamatprincipiem, lai norādītu šo ieņēmumu iegrāmatošanas metodi; tā kā šajā direktīvā paredzētie pasākumi saskan ar atzinumu, ko sniegusi ar Direktīvas 89/130/EEK, Euratom 6. pantu izveidotā komiteja, IR PIEŅĒMUSI ŠO LĒMUMU. 1. pants Direktīvas 89/130/EEK, Euratom īstenošanai KIU ieņēmumi, no vienas puses, sastāv no procentiem, kas saņemti par noguldījumiem un citiem ieguldījumiem, un, no otras puses, no dividendēm, kas iegūtas no akcijām, kuru turētājs ir KIU. Šos procentus un dividendes var izmaksāt investoriem vai pievienot kapitālam. Sadalot šos ieņēmumus, tos iegrāmato akcionāru ieņēmumu sadales norēķinos pie īpašuma un uzņēmējdarbības ieņēmumiem (Kods R 40 spēkā esošajā EKS). Ja šos ieņēmumus nesadala, ar tiem rīkojas kā ar ieņēmumiem, ko KIU izmaksājis saviem akcionāriem un ko tie tūlīt iegulda atpakaļ KIU. Tas nozīmē, ka šie ieņēmumi jāiegrāmato pie īpašuma un uzņēmējdarbības ieņēmumiem kā sadalīto ieņēmumu gadījumā. Turklāt šis pats apjoms tiks klasificēts kā akciju daļa akcionāru finanšu pārskatā. 2. pants Šis lēmums ir adresēts dalībvalstīm. Briselē, 1997. gada 12. februārī Komisijas vārdā — Komisijas loceklis Yves-Thibault De Silguy [1] OV L 49, 21.2.1989., 26. lpp. [2] OV L 310, 30.11.1996., 1. lpp. [3] OV L 293, 12.11.1994., 9. lpp. --------------------------------------------------
Oficiālais Vēstnesis L 042 , 13/02/1997 Lpp. 0016 - 0027



Komisijas Lēmums (1997. gada 24. janvāris), ar kuru groza Lēmumu 95/343/EK par veterinārsanitārā sertifikāta paraugiem, ievedot no trešajām valstīm lietošanai pārtikā paredzētu termiski apstrādātu pienu, piena produktus un svaigpienu, ko pieņem savākšanas vai standartizācijas centrā, apstrādes vai pārstrādes uzņēmumā (dokuments attiecas uz EEZ) (97/115/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/46/EEK, ar ko paredz veterinārsanitāros noteikumus par svaigpiena, termiski apstrādāta piena un piena produktu ražošanu un laišanu tirgū [1], kurā jaunākie grozījumi izdarīti ar Direktīvu 96/23/EK [2], tā kā Komisijas Lēmums 95/343/EK [3], kurā jaunākie grozījumi izdarīti ar Lēmumu 96/106/EK [4] paredz veterinārsanitārā sertifikāta paraugus, ievedot no trešajām valstīm lietošanai pārtikā paredzētu termiski apstrādātu pienu, piena produktus un svaigpienu, ko pieņem savākšanas vai standartizācijas centrā, apstrādes vai pārstrādes uzņēmumā; tā kā Direktīvas 92/46/EEK 13. panta 1. punkta pirmās daļas pirmais ievilkums paredz, ka dzīvniekiem ražošanas fermās jāveic regulāras veterinārās inspekcijas, lai nodrošinātu atbilstību A pielikuma I nodaļas prasībām; tā kā tādēļ jāizdara attiecīgi grozījumi Lēmumā 95/343/EK; šajā lēmumā paredzētie pasākumi saskan ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 95/343/EK A, B, C un D pielikumu aizstāj ar šā lēmuma A, B, C un D pielikumu. 2. pants Šis lēmums ir adresēts dalībvalstīm. Briselē, 1997. gada 24. janvārī Komisijas vārdā — Komisijas loceklis Franz Fischler [1] OV L 268, 14.9.1992., 1. lpp. [2] OV L 125, 23.5.1996., 10. lpp. [3] OV L 200, 24.8.1995., 52. lpp. [4] OV L 24, 31.1.1996., 34. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS +++++ TIFF +++++ +++++ TIFF +++++ +++++ TIFF +++++ -------------------------------------------------- C PIELIKUMS +++++ TIFF +++++ +++++ TIFF +++++ +++++ TIFF +++++ -------------------------------------------------- D PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------
Oficiālais Vēstnesis L 257 , 10/10/1996 Lpp. 0041 - 0042



Komisijas Lēmums (1996. gada 9. aprīlis) par atļauju anulēšanu augu aizsardzības līdzekļiem, kas kā aktīvo vielu satur profāmu (Dokuments attiecas uz EEZ) (96/586/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1992. gada 11. decembra Regulu (EEK) Nr. 3600/92, ar kuru nosaka sīki izstrādātus noteikumus tās darba programmas pirmā posma īstenošanai, kura minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Regulu (EK) Nr. 491/95 [2], un jo īpaši tās 6. panta 5. punktu, tā kā ar Komisijas 1994. gada 27. aprīļa Regulu (EK) Nr. 993/94 [3], kas grozīta ar Regulu (EK) Nr. 491/95, ir noteiktas augu aizsardzības līdzekļu aktīvās vielas un ir izraudzītas ziņotājas dalībvalstis Komisijas Regulas (EEK) Nr. 3600/92 īstenošanai; tā kā profāms ir viena no 90 aktīvajām vielām, uz kurām attiecas Padomes Direktīvas 91/414/EEK [4] 8. panta 2. punktā noteiktais darba programmas pirmais posms; tā kā attiecībā uz šo vielu izraudzītā ziņotāja dalībvalsts informējusi Komisiju, ka attiecīgais iesniedzējs oficiāli ziņojis, ka neiesniegs Regulas (EEK) Nr. 3600/92 6. panta 1. punktā prasīto informāciju, lai atbalstītu aktīvās vielas iekļaušanu Direktīvas 91/414/EEK I pielikumā; tā kā neviena dalībvalsts saskaņā ar regulas 6. panta 4. punktu nav informējusi Komisiju par vēlmi nodrošināt šīs vielas iekļaušanu Direktīvas 91/414/EEK I pielikumā; tā kā tāpēc var uzskatīt, ka vajadzīgie dati šīs vielas atkārtotai novērtēšanai darba programmā netiks iesniegti, un ka tāpēc šīs vielas novērtēšana attiecīgajā programmā nav iespējama; tā kā attiecīgi būtu jāpieņem lēmums par pašreizējo atļauju anulēšanu augu aizsardzības līdzekļiem, kas satur šo vielu; tā kā šis lēmums nenozīmē to, ka nākotnē profāms nevarētu tikt vērtēts Direktīvas 91/414/EEK 6. pantā paredzētajā procesā attiecībā uz jaunām aktīvām vielām; tā kā šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Dalībvalstis nodrošina, ka: 1) atļaujas augu aizsardzības līdzekļiem, kas satur profāmu, tiek anulētas 12 mēnešos pēc šā lēmuma pieņemšanas dienas; 2) no šā lēmuma pieņemšanas dienas saskaņā ar Direktīvas 91/414/EEK 8. panta 2. punktā paredzēto atkāpi neizsniegs un neatjaunos atļaujas augu aizsardzības līdzekļiem, kas satur profāmu. 2. pants Šis lēmums ir adresēts dalībvalstīm. Briselē, 1996. gada 9. aprīlī Komisijas vārdā — Komisijas loceklis Franz Fischler [1] OV L 366, 15.12.1992., 10. lpp. [2] OV L 49, 4.3.1995., 50. lpp. [3] OV L 107, 28.4.1994., 8. lpp. [4] OV L 230, 19.8.1991., 1. lpp. --------------------------------------------------
Oficiālais Vēstnesis L 277 , 30/10/1996 Lpp. 0035 - 0035



Padomes Lēmums (1996. gada 1. oktobris) par Eiropas Kopienas un Marokas Karalistes Nolīguma slēgšanu vēstuļu apmaiņas veidā, ar ko no 1994. gada 1. janvāra nosaka papildu summu, kas atskaitāma no maksājumiem vai muitas nodokļiem attiecībā uz Marokas izcelsmes neapstrādātas olīveļļas importu Kopienā (96/620/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu, ņemot vērā Eiropas Ekonomikas kopienas un Marokas Karalistes Sadarbības nolīgumu [1], kas stājās spēkā 1978. gada 1. novembrī, un jo īpaši minētā nolīguma B pielikumu, ņemot vērā Komisijas priekšlikumu, tā kā ir jāapstiprina Eiropas Kopienas un Marokas Karalistes Nolīgums vēstuļu apmaiņas veidā, ar ko nosaka papildu summu, kura atskaitāma no maksājumiem vai muitas nodokļiem attiecībā uz tādas Marokas izcelsmes neapstrādātas olīveļļas importu Kopienā, kas atbilst KN kodiem 15091010, 15091090 un 15100010; tā kā ar Padomes 1992. gada 28. decembra Regulu (EEK) Nr. 3813/92 par norēķina vienību un konversijas likmēm, ko piemēro kopējās lauksaimniecības politikas mērķiem [2], atceļ korekcijas koeficienta 1,207509 piemērošanu, kuru piemēroja lauksaimniecības konversijas likmēm līdz 1995. gada 31. janvārim; tā kā tādēļ, ņemot vērā izmantojamās lauksaimniecības konversijas likmes izšķirīgo notikumu, ir jāparedz summa tam laika posmam, kas beidzas 1995. gada 31. janvārī, un summa, kas piemērojama no 1995. gada 1. februāra, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina Eiropas Kopienas un Marokas Karalistes Nolīgumu vēstuļu apmaiņas veidā, ar ko no 1994. gada 1. janvāra nosaka papildu summu, kura atskaitāma no maksājumiem vai muitas nodokļiem attiecībā uz Marokas izcelsmes neapstrādātas olīveļļas importu Kopienā. Nolīguma teksts ir pievienots šim lēmumam. 2. pants Ar šo Padomes priekšsēdētājam dod tiesības izraudzīties personu, kas ir pilnvarota parakstīt Nolīgumu, lai tas kļūtu saistošs Kopienai. 3. pants Šo lēmumu publicē Eiropas Kopienu Oficiālajā Vēstnesī. Luksemburgā, 1996. gada 1. oktobrī Padomes vārdā — priekšsēdētājs D. Spring [1] OV L 264, 27.9.1978., 2. lpp. [2] OV L 387, 31.12.1992., 1. lpp. Regulā jaunākie grozījumi izdarīti ar Regulu (EK) Nr. 150/95 (OV L 22, 31.1.1995., 1. lpp.). --------------------------------------------------
Oficiālais Vēstnesis L 185 , 04/08/1995 Lpp. 0058 - 0061



Komisijas Lēmums (1995. gada 24. jūlijs), ar ko nosaka dzīvnieku veselības sertifikāta paraugu zirgu spermas tirdzniecībai (Dokuments attiecas uz EEZ) (95/307/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, kurā noteiktas dzīvnieku veselības prasības attiecībā uz to dzīvnieku, spermas, olšūnu un embriju tirdzniecību un importu Kopienā, uz kuriem neattiecas Direktīvas 90/425/EEK [1] A pielikuma 1. punktā minētajos īpašajos Kopienas noteikumos paredzētās dzīvnieku veselības prasības, un kurā jaunākie grozījumi izdarīti ar Komisijas Lēmumu 95/176/EK [2], un jo īpaši tās 11. panta 2. punktu, tā kā nosacījumi zirgu spermas tirdzniecībai ir noteikti Padomes Direktīvā 92/65/EEK; tā kā tādēļ dzīvnieku veselības sertifikāta paraugs zirgu svaigas, atdzesētas vai saldētas spermas tirdzniecībai jānosaka saskaņā ar iepriekš minētās direktīvas prasībām; tā kā dažas zirgu infekcijas slimības tiek pārnēsātas ar spermu; tā kā tādēļ minēto slimību noteikšanai nepieciešamas īpašas dzīvnieku veselības pārbaudes, kas jāveic saskaņā ar īpašām pārbaužu programmām, kas atspoguļo donorērzeļu pārvietošanos pirms spermas iegūšanas un tās laikā; tā kā Lēmums 95/176/EK, ar ko groza Direktīvas 92/65/EEK pielikumus, kas attiecas uz zirgu spermu, olšūnām un embrijiem, tiek piemērots no 1995. gada 1. oktobra; tā kā tādēļ vienlaicīgi ir piemērojama veterinārā sertifikācija zirgu spermas tirdzniecībai; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstīm jānodrošina, ka no viņu teritorijas uz citas dalībvalsts teritoriju tiek nosūtīta tikai tā zirgu sperma, kurai transportēšanas laikā ir pievienots pienācīgi aizpildīts veselības sertifikāts, kas atbilst pielikumā norādītajam paraugam. 2. pants Šo lēmumu piemēro no 1995. gada 1. oktobra. 3. pants Šis lēmums ir adresēts visām dalībvalstīm. Briselē, 1995. gada 24. jūlijā Komisijas vārdā — Komisijas loceklis Franz Fischler [1] OV L 268, 14.9.1992., 54. lpp. [2] OV L 117, 24.5.1995., 23. lpp. -------------------------------------------------- PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------
Official Journal L 167 , 18/07/1995 P. 0024 - 0025



KOMISIJAS LĒMUMS (1995. gada 10. jūlijs), ar kuru groza Lēmumu 91/516/EEK, ar ko nosaka to sastāvdaļu sarakstu, kuru lietošana barības maisījumos ir aizliegta (Dokuments attiecas uz EEZ) (95/274/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību 1, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 10. panta c) apakšpunktu, tā kā ar Komisijas Lēmumu 91/516/EEK 2ir noteikts to sastāvdaļu saraksts, kuru lietošana barības maisījumos ir aizliegta; tā kā precīzāk jānosaka aizliegums attiecībā uz apstrādātām ādām, lai neizslēgtu tādu atsevišķu ādu atkritumu izmantošanu, kas apstrādātas, neapdraudot dzīvniekus, piemēram, iesālot; šā pasākuma mērķis ir nepieļaut tādu atkritumu apglabāšanu, kas var piesārņot vidi; tā kā šajā lēmumā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO LĒMUMU. 1. pants Lēmuma 91/516/EEK I pielikumu groza, kā noteikts šī lēmuma pielikumā. 2. pants Šo lēmumu piemēro no 1996. gada 1. jūnija. 3. pants Šis lēmums ir adresēts dalībvalstīm. Briselē, 1995. gada 10. jūlijā Komisijas vārdā Komisijas loceklis Franz Fischler PIELIKUMS Pielikuma 2. punktu aizstāj ar šādu: "2. Ar miecvielām apstrādātas ādas, ieskaitot to atkritumus". 1 OV L 86, 6.4.1979., 30. lpp. 2 OV L 281, 9.10.1991., 23. lpp.
Oficiālais Vēstnesis L 357 , 31/12/1994 Lpp. 0001 - 0001

Speciālizdevums somu valodā: Nodaļa 11 Sējums 35 Lpp. 0003

Speciālizdevums zviedru valodā: Nodaļa 11 Sējums 35 Lpp. 0003



Padomes un Komisijas Lēmums (1994. gada 19. decembris) par Eiropas Nolīguma slēgšanu starp Eiropas Kopienām un to dalībvalstīm, no vienas puses, un Rumāniju, no otras puses (94/907/EOTK, EK, Euratom) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 238. pantu kopā ar 228. panta 2. punkta otro teikumu un 3. punkta otro daļu, ņemot vērā Eiropas Ogļu un tērauda kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, ņemot vērā Padomes apstiprinājumu, kas sniegts saskaņā ar Eiropas Atomenerģijas kopienas dibināšanas līguma 101. pantu, ņemot vērā Eiropas Parlamenta piekrišanu [1], tā kā jāapstiprina Eiropas Nolīgums starp Eiropas Kopienām un to dalībvalstīm, no vienas puses, un Rumāniju, no otras puses, kas parakstīts Briselē 1994. gada 1. februārī, IR PIEŅĒMUŠAS ŠO LĒMUMU. 1. pants Ar šo Eiropas Kopienas, Eiropas Ogļu un tērauda kopienas un Eiropas Atomenerģijas kopienas vārdā kopā ar protokoliem, vēstuļu apmaiņu un ar to saistītajām deklarācijām tiek apstiprināts Eiropas Nolīgums starp Eiropas Kopienām un to dalībvalstīm, no vienas puses, un Rumāniju, no otras puses. Pirmajā daļā minētie dokumenti ir pievienoti šim lēmumam. 2. pants 1. Nostāju, kas Kopienai jāpieņem Asociācijas padomē, nosaka Padome saskaņā ar attiecīgajiem Eiropas Kopienu dibināšanas līgumu noteikumiem pēc Komisijas priekšlikuma vai attiecīgā gadījumā – Komisija. 2. Saskaņā ar 107. pantu Nolīgumam, kas minēts 1. pantā, Padomes priekšsēdētājs vada Asociācijas padomi un pārstāv Kopienas nostāju. Komisijas pārstāvis vada Asociācijas komiteju saskaņā ar tās reglamentu un pārstāv Kopienas nostāju. 3. pants Padomes priekšsēdētājs Eiropas Kopienas vārdā sniedz tā Nolīguma 125. pantā paredzēto paziņojumu, kas minēts 1. pantā. Komisijas priekšsēdētājs šādu paziņojumu sniedz Eiropas Ogļu un tērauda kopienas un Eiropas Atomenerģijas kopienas vārdā. Briselē, 1994. gada 19. decembrī Padomes vārdā — priekšsēdētājs K. Kinkel Komisijas vārdā — priekšsēdētājs J. Delors [1] OV C 315, 22.11.1993., 103. lpp. --------------------------------------------------
Oficiālais Vēstnesis L 089 , 06/04/1994 Lpp. 0018 - 0020

Speciālizdevums somu valodā: Nodaļa 3 Sējums 56 Lpp. 0242

Speciālizdevums zviedru valodā: Nodaļa 3 Sējums 56 Lpp. 0242



Komisijas Lēmums (1994. gada 18. marts), ar ko nosaka dzīvnieku veselības nosacījumus un veterināro sertifikāciju dzīvnieku zarnām no trešām valstīm (Dokuments attiecas uz EEZ) (94/187/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un — attiecībā uz slimību izraisītājiem — īpašos noteikumos, kuri minēti Direktīvā 90/425/EEK [1], jo īpaši tās 10. panta 2. punkta a) un c) apakšpunktu, tā kā iepriekšminētās direktīvas I pielikuma 2. nodaļa atļauj ievest no trešām valstīm dzīvnieku zarnas, kam veikta noteiktā apstrāde; tā kā, lai garantētu, ka tiek veikta noteiktā apstrāde, jānosaka dzīvnieku veselības nosacījumi un veterinārā sertifikācija; tā kā, ievērojot to, ka ir izveidota jauna sertifikācijas sistēma, jāparedz laikposms, kurā tā jāīsteno; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis no visām trešām valstīm atļauj ievest dzīvnieku zarnas, ja tām pievienots veselības sertifikāts, kā noteikts pielikumā, to veido viena lapa, un tas ir aizpildīts vismaz vienā tās dalībvalsts oficiālajā valodā, kura attiecīgo produktu ieved. 2. pants Šo lēmumu piemēro no 1994. gada 1. jūlija. 3. pants Šis lēmums ir adresēts dalībvalstīm. Briselē, 1994. gada 18. martā Komisijas vārdā — Komisijas loceklis René Steichen [1] OV L 62, 15.3.1993., 49. lpp. -------------------------------------------------- PIELIKUMS VESELĪBAS SERTIFIKĀTS attiecībā uz dzīvnieku zarnām, ko paredzēts nosūtīt uz Eiropas Kopienu +++++ TIFF +++++ +++++ TIFF +++++ --------------------------------------------------
Oficiālais Vēstnesis L 059 , 12/03/1993 Lpp. 0035 - 0035

Speciālizdevums somu valodā: Nodaļa 3 Sējums 48 Lpp. 0167

Speciālizdevums zviedru valodā: Nodaļa 3 Sējums 48 Lpp. 0167



Komisijas Lēmums (1993. gada 8. februāris), ar kuru nosaka kritērijus vakcīnām, kuras lietojamas pret Ņūkāslas slimību sistemātiskās vakcinācijas programmās (93/152/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to ievešanu no trešām valstīm [1], kurā jaunākie grozījumi izdarīti ar Padomes Direktīvu 92/65/EEK [2], jo īpaši tās III pielikumu, tā kā Direktīvas 90/539/EEK III pielikumā ir noteikts, ka Komisija var noteikt kritērijus vakcīnu izmantošanai pret Ņūkāslas slimību sistemātiskās vakcinācijas programmās; tā kā minētie kritēriji nodrošina, ka dzīvās novājinātās un inaktivētās vakcīnas, kas izmantotas sistemātiskās vakcinācijas programmās, atbilst atsevišķām prasībām, kas attiecas uz intracerebrālās patogenitātes indeksu (ICPI) saistībā ar Ņūkāslas slimības vīrusu celmu, ko izmanto minētajās vakcīnās; tā kā būtu vēlams skaidri noteikt vakcīnas ražošanā izmantojamā vīrusu celma intracerebrālās patogenitātes indeksa līmeni; tā kā ir notikusi konsultācija ar Zinātnisko veterināro komiteju un Pastāvīgo veterinārijas komiteju, IR PIEŅĒMUSI ŠĀDU LĒMUMU. 1. pants Izmantošanai sistemātiskās vakcinācijas programmās: a) dzīvās novājinātās Ņūkāslas slimības vakcīnas sagatavo no Ņūkāslas slimības vīrusu celma, kura sēklas vīruss ir pārbaudīts un kura intracerebrālās patogenitātes indekss ir: i) mazāks par 0,4, pie lielākas par 107 EID50, ir pieļaujams attiecībā uz katru putnu intracerebrālās patogenitātes indeksa pārbaudē; vai ii) mazāks par 0,5, pie lielākas par 108 EID50, ir pieļaujams attiecībā uz katru putnu intracerebrālās patogenitātes indeksa pārbaudē; b) inaktivētās Ņūkāslas slimības vakcīnas sagatavo no Ņūkāslas slimības vīrusu celma, kura sēklas vīruss ir pārbaudīts un kura intracerebrālās patogenitātes indekss ir mazāks par 0,7, pie lielākas par 108 EID50, pieļaujams attiecībā uz katru putnu intracerebrālās patogenitātes indeksa pārbaudē. 2. pants Šo lēmumu piemēro no 1995. gada 1. janvāra. 3. pants Šis lēmums ir adresēts dalībvalstīm. Briselē, 1993. gada 8. februārī Komisijas vārdā — Komisijas loceklis René Steichen [1] OV L 303, 31.10.1990., 6. lpp. [2] OV L 268, 14.9.1992., 54. lpp. --------------------------------------------------
Oficiālais Vēstnesis L 071 , 18/03/1992 Lpp. 0029 - 0029



Komisijas lēmums (1992. gada 9. marts), ar ko groza Komisijas Lēmumu 92/160/EEK par dažu trešo valstu reģionalizāciju zirgu ievešanas vajadzībām (92/161/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Direktīvu 91/496/EEK [2], un jo īpaši tās 13. panta 2. punktu, tā kā ar Padomes Lēmumu 79/542/EEK [3], kurā jaunākie grozījumi izdarīti ar Komisijas Lēmumu 92/160/EEK [4], izveido to trešo valstu sarakstu, no kurām dalībvalstis atļauj liellopu, cūku, zirgu un svaigas gaļas, tai skaitā gaļas produktu ievedumus; tā kā ar Komisijas Lēmumu 92/160/EEK ir izveidota dažu iepriekšminētajā sarakstā iekļauto trešo valstu reģionalizācija zirgu ievešanas vajadzībām; tā kā dažas Krievijas teritorijas daļas atbilst vajadzīgajiem nosacījumiem, ir lietderīgi pievienot Krieviju Lēmuma 92/160/EEK pielikumam; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 92/160/EEK pielikumu papildina šādi: "Krievija teritorijas uz rietumiem no Urālu kalniem" . 2. pants Šis lēmums ir adresēts dalībvalstīm. Briselē, 1992. gada 9. martā Komisijas vārdā — Komisijas loceklis Ray Mac Sharry [1] OV L 224, 18.8.1990., 42. lpp. [2] OV L 268, 24.9.1991., 56. lpp. [3] OV L 146, 14.6.1979., 15. lpp. [4] OV L 71, 18.3.1992., 27. lpp. --------------------------------------------------